Diari Oficial de la Generalitat Valenciana


Sumari del DOGV 6197, del 02-02-2010 (2010/666)

Notificació de la sentència dictada en el procediment d'execució hipotàcaria número 000330/2009.
------------------------------------------------------------------------------------------------

### Dades del document

Número de DOGV
:   6197

Data del DOGV
:   02-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/666


Data del document
:   05-01-2010

Organisme emissor
:   Jutjat de Primera Instància Número 5 de Catarroja

Tipus de document
:   Edicte

Notificació de la sentència dictada en el procediment d'execució hipotàcaria número 000330/2009. [2010/666]  
Procediment: Execució hipotecària 000330/2009-E  
Demandant: Caja de Ahorros de Castilla-La Mancha.  
Procurador: Quereda Palop, Jesús  
Demandat: Fernando Víctor Martínez Clemente i Lizmar Elena Lugo Betacurt.  
Procuradora: Espí López, María José  
Natalia Fuentes Zamora secretària del Jutjat de Primera Instància número 5 de Catarroja (València), faig saber:  
Que en el procés d'execució seguit en aquest jutjat amb el número 000330/2009, a instàncies de Caja de Ahorros de Castilla-La Mancha, contra Fernando Víctor Martínez Clemente i Lizmar Elena Lugo Betacurt sobre execució hipotecària, s'ha acordat traure a pública subhasta, pel termini de 20 dies, els béns que, amb el seu preu de taxació, s'enumeren tot seguit:   
Béns que es trauen a subhasta i la seua valoració:   
Habitatge en edifici avinguda del Pare Ferris, número 72 d'Albal, pis quart, porta set a l'esquerra mirant cap a la façana, comprèn una superfície de vuitanta metres quadrats. Confronta: davant, esquerra i a l'esquena, els del solar; i per la dreta, habitatge porta huit. Inscrita en el Registre de la Propietat de Picassent, tom 2345, llibre 149, full 112. finca 6005, inscripció 4ª. L'execució es basa en l'escriptura pública atorgada amb data 1 de juny de 2007, davant el notari de València Fernando Senent Ana i número 2340 de protocol.   
Tipus de subhasta: dos-cents cinquanta mil tres-cents trenta-un euros (250.331,00 €).   
La subhasta tindrà lloc a la seu d'aquest jutjat, plaça de les Corts Valencianes, s/n, el dia 12 de març de 2010, a les 12.00 hores.   
Condicions de la subhasta:   
1. Els licitadors hauran de complir els següents requisits:   
1r. Identificar-se de forma suficient.  
2n. Declarar que coneixen les condicions generals i particulars de la subhasta.  
3r. Presentar un resguard que indique que han dipositat en el compte de dipòsits i consignacions d'aquest jutjat al Banesto número 4256/0000/06/0330/09 o que han prestat un aval bancari pel 30 per 100 del valor de taxació dels béns. Quan el licitador realitze el dipòsit amb les quantitats rebudes totalment o en part d'un tercer, es farà constar així al resguard a l'efecte del que disposa l'apartat 2 de l'article 652 de la Llei 1/2000, d'Enjudiciament Civil.  
2. Únicament l'executant podrà fer postura reservant-se la facultat de cedir la rematada a un tercer. La cessió es verificarà mitjançant compareixença davant el jutjat, amb assistència del cessionari, qui haurà d'acceptar-la, prèviament o simultània al pagament del preu de la rematada.   
3. Des de l'anunci de la subhasta fins a la seua celebració podran fer-se postures per escrit en sobre tancat i amb les condicions expressades anteriorment, les quals s'obriran a l'inici de l'acte de la subhasta i es faran públiques amb les altres i tindran els mateixos efectes que les que es facen oralment.   
4. Només l'executat podrà prendre part en la subhasta quan hi haja licitadores, sense necessitat de consignar-ne cap quantitat.   
5. Les actuacions estaran disponibles a la secretaria d'aquest jutjat, incloent-hi el certificat de domini i càrregues del registre de la propietat.   
6. S'entendrà que tots els licitadors accepten com a suficient la titulació referida en el número anterior, i que les càrregues o gravàmens anteriors i els preferents al crèdit de l'actor, si n'hi ha, continuaran subsistents, i que, pel fet de participar en la subhasta, el licitador les admet i accepta quedar subrogat en la responsabilitat que se'n derive, si la rematada s' adjudicara a favor seu.   
7. Quan la millor postura siga igual o superior al 70 per 100 del valor pel qual el bé haguera eixit a subhasta, el tribunal, mitjançant interlocutòria, el mateix dia o l'endemà aprovarà la rematada a favor del millor postor. En el termini de 20 dies el rematant haurà de consignar en el compte de consignacions i dipòsits la diferència entre el que ha dipositat i el preu total de la rematada.   
8. Si fóra l'executant qui fera la millor postura igual o superior al 70 per 100 del valor pel qual el bé haguera eixit a subhasta, el secretari judicial, una vegada aprovada la rematada, procedirà a la liquidació del que es dega per principal, interessos i costes, i quan siga notificada aquesta liquidació l'executant consignarà la diferència, si n'hi haguera.   
9. Si només es feren postures al 70 per 100 del valor pel qual el bé haguera eixit a la seua subhasta, però oferint pagar a terminis amb garanties suficients, bancària o hipotecària, del preu ajornat, es faran saber a l'executant, qui, en els 20 dies següents, podrà demanar l'adjudicació de l'immoble pel 70 per 100 del valor d'eixida.Si l'executant no fera ús d'aquest dret, s'aprovarà la rematada a favor del millor postor, amb les condicions de pagament i garanties que s'hi ofereixen.  
10. Quan la millor postura oferida en la subhasta siga inferior al 70 per 100 del valor pel qual el bé haguera eixit a subhasta, podrà l'executat, en el termini de 10 dies, presentar tercer que millore la postura oferint una quantitat superior al 70 per 100 del valor de taxació o que, encara que siga inferior a aquest import, resulte suficient per a aconseguir la completa satisfacció del dret de l'executant.   
Una vegada transcorregut el termini indicat sense que l'executat realitze el que preveu el paràgraf anterior, l'executant podrà, en el termini de cinc dies, demanar l'adjudicació de l'immoble pel 70 per 100 del valor o per la quantitat que se li dega per tots els conceptes, sempre que aquesta quantitat siga superior a la millor postura.  
Quan l'executant no faça ús d'aquesta facultat, s'aprovarà la rematada a favor del millor postor, sempre que la quantitat que haja oferit supere el cinquanta per cent del valor de taxació o, sent inferior, cobrisca almenys la quantitat per la qual s'haja despatxat l'execució, incloent-hi la previsió per a interessos i costa.Si la millor postura no complira aquests requisits, el tribunal, oïdes les parts, resoldrà sobre l'aprovació de la rematada a la vista de les circumstàncies del cas, i tenint en compte especialment la conducta del deutor en relació amb el compliment de l'obligació per la qual es procedix, les possibilitats d'aconseguir la satisfacció del creditor mitjançant la realització d'altres béns, el sacrifici patrimonial que l'aprovació de la rematada per al deutor i el benefici que n'obtinga el creditor.  
11. En qualsevol moment anterior a l'aprovació de la rematada o de l'adjudicació del creditor, podrà el deutor alliberar els seus béns pagant íntegrament el que es dega a l'executant per principal, interessos i costes.  
12. Si en l'acte de la subhasta no hi haguera cap postor, el creditor podrà demanar l'adjudicació dels béns pel 50 per 100 del seu valor de taxació o per la quantitat que se li dega per tots els conceptes.  
Si el creditor no fa ús d'aqueixa facultat en el termini de 20 dies, es procedirà a l'alçament de l'embargament a instància de l'executat.  
Valga de notificació a tots els interessats i als deutors, cas que no se'ls puga notificar la data i el lloc de celebració de la pública subhasta en el domicili indicat a l'efecte de notificacions.  
Catarroja, 5 de gener de 2010.- La secretària judicial: Natalia Fuentes Zamora.